b'\n_START_ARTICLE_\nUdo Lattek\n_START_SECTION_\nIgra\xc4\x8dka karijera\n_START_PARAGRAPH_\nUdo Lattek je trenirao SSV Marienheide, Bayer Leverkusen i VfR Wipperf\xc3\xbcrth, dok se pripremao za u\xc4\x8diteljski posao. Godine 1962., pridru\xc5\xbeio se mom\xc4\x8dad VfL Osnabr\xc3\xbccka. U Osnabr\xc3\xbccku je prvi put igrao u tada najja\xc4\x8doj njema\xc4\x8dkoj ligi, "Oberligi", i to u njenoj sjevernoj diviziji. U njoj je igrao do osnutka Bundeslige, 1963. godine, kada je "Oberliga" postala drugom ligom. Igrao je na poziciji sredi\xc5\xa1njeg napada\xc4\x8da, i bio je poznat po svojim pogodcima glavom, pogotovo u razdoblju izme\xc4\x91u 1962. 1965., kada je postigao 34 pogotka u 70 liga\xc5\xa1kih nastupa._NEWLINE_Po\xc4\x8detkom 1965. godine, Lattek je preuranjeno otpu\xc5\xa1ten iz Njema\xc4\x8dkog nogometnog saveza (DFB) kao trener mlade ekipe, koju je zajedno trenirao sa Dettmarom Cramerom. Lattek je tako\xc4\x91er bio jedan od trenera koji su odveli Njema\xc4\x8dku do finala Svjetskog nogometnog prvenstva 1966. godine.\n_START_SECTION_\nTrenerska karijera\n_START_PARAGRAPH_\nU o\xc5\xbeujku 1970. godine, Udo Lattek je preuzeo vodstvo took over the reins of Bayern M\xc3\xbcnchena kao nasljednik Hrvata Branka Zebeca. Iako je njegov anga\xc5\xbeman bio popra\xc4\x87en kritikama zbog trenerskog neiskustva, Lattek je slo\xc5\xbeio legendarnu mom\xc4\x8dad Bayerna sa Beckenbauerom, M\xc3\xbcllerom, Maierom, Breitnerom i Uli Hoene\xc3\x9fom, te stvorio najja\xc4\x8du mom\xc4\x8dad svijeta u to vrijeme. Do 1975. godine, s Bayernom je osvojio tri prvenstva zaredom, te Kup prvaka 1973./74. godine. \xc5\xa0estorica \xc4\x8dlanova tada\xc5\xa1nje Bayernove mom\xc4\x8dadi su bile dio njema\xc4\x8dke reprezentacije koja je osvojila SP 1974. i EP 1972. godine. Iz M\xc3\xbcnchena je oti\xc5\xa1ao 1975. godine zbog lo\xc5\xa1e sezone, a zamijenio ga je Dettmar Cramer._NEWLINE_Po\xc4\x8detkom 1975./76. sezone, Lattek je postao trener Borussije M\xc3\xb6nchengladbach, u kojoj je ostao do 1979. godine. S klubom je osvojio tri prvenstva (umalo i rekordnih \xc4\x8detiri) i Kup UEFA. 1977. godine su \xc4\x8dak dosegli i finale Kupa prvaka, gdje su izgubili od Liverpoola rezultatom 1:3. Zbog odbijanja Liverpoola za sudjelovanjem u Interkontinentalnom kupu, umjesto njega je nastupila Borussia i izgubila ukupnim rezultatom 5:2 od argentinske Boce Juniors. Nakon toga, Lattek je napustio klub i oti\xc5\xa1ao trenirati dortmundsku Borussiju na dvije, neuspjele godine._NEWLINE_1981. godine, dobio je ang\xc5\xbeman kao trener katalonske FC Barcelone. S njom je osvojio Kup pobjednika kupova 1981./82. sa sjajnim igra\xc4\x8dima poput Miguela, Alexanca, Rexacha, Asensija, Quinija, Schustera i Allana Simonsena. Pravi su uspjesi po\xc4\x8deli stizati druge sezone, kad je stigo Argentinac Diego Maradona. Nakon sjajnih uspjeha, Lattek  je ipak napustio klub, 1983. godine._NEWLINE_Latteka je u Bayern zaposlio njegov nekada\xc5\xa1nji igra\xc4\x8d, Uli Hoene\xc3\x9f, koji je postao komercijalni menad\xc5\xbeer kluba. Nasljedio je Ma\xc4\x91ara Pal Csernaija. S Bayernom je osvojio jo\xc5\xa1 dva kupa i tri prvenstva zaredom. U finalu Kupa prvaka 1987. izgubio je od FC Portoa, unato\xc4\x8d sjajnim igra\xc4\x8dima, poput Rummeniggea, Matth\xc3\xa4usa, Augenthalera, Hoene\xc3\x9fa, Lerbyja i Pfaffa. Nakon otkaza 1987., nasljedio ga je nekada\xc5\xa1nji igra\xc4\x8d, Jupp Heynckes._NEWLINE_Nakon mnogih godina treniranja, Lattek je oti\xc5\xa1ao u kratku mirovinu zbog odmora. 1991. godine, pridru\xc5\xbeio se 1. FC K\xc3\xb6lnu kao trener za samo jednu utakmicu, i to izjedna\xc4\x8denu protiv Bayerna. 1992. je oti\xc5\xa1ao trenirati Schalke 04, gdje je, zanimljivo, zadnju utakmicu odigrao izjedna\xc4\x8deno (1:1) protiv Bayerna. Lattek je nakon toga oti\xc5\xa1ao u mirovinu i postao sportski komentator i kolumnist. U sezoni 1999./2000., Borussia Dortmund je zamolila tada 65-godi\xc5\xa1njeg Latteka da spasi sezonu i Borussiju od ispadanja u drugu ligu. Lattek je prihvatio posao i "\xc4\x8darobno" ih spasio od ispadanja, a njegova zadnja utakmica je popra\xc4\x87ena sa 75.000 navija\xc4\x8da. Danas \xc5\xbeivi i radi u K\xc3\xb6lnu.'